b'\n_START_ARTICLE_\nAlaa Mashzoub\n_START_PARAGRAPH_\nAlaa Mashzoub (arab. \xd8\xb9\xd9\x84\xd8\xa7\xd8\xa1 \xd9\x85\xd8\xb4\xd8\xb0\xd9\x88\xd8\xa8\xe2\x80\x8e; 24. hein\xc3\xa4kuuta 1968 \xe2\x80\x93 2. helmikuuta 2019 Karbala, Irak) oli irakilainen kirjailija. H\xc3\xa4n oli kriittinen kirjailija, joka kirjoitti palkittuja romaaneja ja novellikokoelmia. _NEWLINE_Mashzoub ammuttiin kotinsa l\xc3\xa4hell\xc3\xa4 Karbalassa 2. helmikuuta 2019. Motiivi ei ole tiedossa._NEWLINE_Mashzoub valmistui Bagdadin yliopistosta 1993. H\xc3\xa4n aloitti kirjoittajanuransa paikallislehdiss\xc3\xa4 ja julkaisi my\xc3\xb6hemmin novelleja ja romaaneja. H\xc3\xa4n kirjoitti kotikaupunkinsa historiasta kaksiosaisen teoksen A Summary of Karbala Cultural History. Esikoisteos, runokokoelma  In the Homeland and Nationalism, ilmestyi 2008, ja siin\xc3\xa4 h\xc3\xa4n arvosteli ulkomaiden puuttumsta Irakin asioihin ja papiston roolia._NEWLINE_Muita Mashzoubin teoksia ovat The Chaos of the Nation (2014) Crime on Facebook (2015) ja The Jewish Baths (2017). H\xc3\xa4n sai useita palkintoja niin kirjoittajana kuin elokuvantekij\xc3\xa4n\xc3\xa4kin. H\xc3\xa4n sai palkinnon dokumenttielokuvasta Doors and Windows ja kirjallisuuspalkinnon Katara Prize for Arabic Fiction.'